ไฟแนนซ์ทูเดย์
โดย...ช.ชดา
24 พ.ค. 2559

โดย...ช.ชดา
...พล.อ.ประยุทธ์ จันทร์โอชา นายกรัฐมนตรี เอาจริงให้ศึกษาแนวทางการจัดตั้ง “ธนาคารสหกรณ์” เพื่อสร้างความเข้มแข็งให้กับสหกรณ์ออมทรัพย์ รูปแบบและรายละเอียดเป็นอย่างไรยังไม่รู้ เพราะตอนนี้อยู่ในช่วงของการตั้งไข่ มีคนจากแบงก์ชาติและกระทรวงการคลัง เข้าไปอยู่ในคณะทำงานด้วย ท่าทางน่าจะได้ไอเดียดีๆ ไปปฏิบัติ
...สมพร จิตเป็นธม เลขาธิการคณะกรรมการกองทุนการออมแห่งชาติ (กอช.) ฝากเตือนผู้สูงอายุตั้งแต่ 60 ปีขึ้นไป จะสามารถสมัครเป็นสมาชิกกองทุน กอช. ได้ภายในวันที่ 25 ก.ย. 2559 นี้เท่านั้น ตามที่กฎหมายกำหนด
...ธนาคารกรุงเทพยังไม่หือไม่อือเรื่องเทคโนโลยี ปล่อยให้แบงก์อื่นเขาล่วงหน้าไปก่อน ทั้ง ฟินเทค-สตาร์ทอัพ แต่เห็นเงียบๆ กวาด (ลูกค้า) เรียบนะคะ เร็วๆ นี้ เตรียมพบความตื่นเต้นกับโซลูชั่นใหม่ที่แบงก์ไปจับมือกับ Fiserv นำเสนอบริการชำระเงินแบบ P2P บริการธนาคารบนมือถือ และ Apple Watch เป็นรายแรกของเมืองไทย